Подсећамо **да се прекршајни налог издаје када је за прекршај законом или другим прописом од прекршајних санкција предвиђена само новчана казна у фиксном износу и за исти се не може поднети захтев за покретање прекршајног поступка.** У том смислу дајемо табеларни преглед чланова Закона о пореском поступку и пореској администрацији који дефинишу прекршајни налог по врстама прекршаја за које се издају прекршајни налози.

|  |  |
| --- | --- |
| **Члан закона који дефинише прекршајни налог** | **Врста прекршаја** |
| члан 177. став 7. ЗПППА | порески обвезник-правно лице које неблаговремено поднесе пореску пријаву и не плати порез у законом прописаном року |
| члан 177. став 8. ЗПППА | порески обвезник-правно лице који неблаговремено поднесе пореску пријаву, а плати порез у законом прописаном року |
| члан 177. став 9. ЗПППА | порески обвезник-правно лице који благовремено поднесе пореску пријаву, а не плати порез у законом прописаном року |
| члан 177. став 10. ЗПППА | порески обвезник-предузетник који неблаговремено поднесе пореску пријаву и не плати порез у законом прописаном року |
| члан 177. став 11. ЗПППА | порески обвезник-предузетник који неблаговремено поднесе пореску пријаву, а плати порез у законом прописаном року и предузетник који благовремено поднесе пореску пријаву, а не плати порез у законом прописаном року |
| члан 177. став 12.ЗПППА | одговорно лице у правном лицу за прекршаје из става  7. до 9. |
| члан 177. став 14. ЗПППА | порески обвезник–правно лице који по истеку прописаног рока изврши уплату пореза утврђеног решењем пореског органа |
| члан 177. став 15. ЗПППА | одговорно лице у правном лицу за прекршај  из става 14. |
| члан 177.став 16. ЗППА | предузетник за прекршај из става 14. који по истеку прописаног рока изврши уплату пореза утврђеног решењем пореског органа |
| члан 178.став 5. ЗПППА | ако разлика из става 1. и 2. овог члана износи до 5% износа који је  утврђен или је требало да буде утврђен |
| члан 178а став 3. ЗПППА | порески обвезник-правно лице који по истеку прописаног рока достави документа, односно податке из става 1. овог члана |
| члан 178а став 4. ЗПППА | Предузетник за прекршај из става 3. овог члана |
| члан 178а став 5. ЗПППА | Одговорно лице за прекршај из става 3.овог члана |
| члан 180б став 2.ЗПППА | порески обвезник-физичко лице који у Републици Србији врши промет добара, односно услуга у складу са пореским законом, а у Републици Србији нема пребивалиште, односно боравиште и ако у складу са пореским законом не одреди пореског пуномоћника и не евидентира се за обавезу плаћања пореза |